## Rješenje kojim se trgovačkom društvu Vaba d.d. banka Varaždin, odobrava prospekt o izdavanju 914.264 redovnih dionica na ime, privatnom ponudom, ukup­ne vrijednosti 91.426.400,00 kuna, pojedinačne nom

### NN 71/2007 (9.7.2007.), Rješenje kojim se trgovačkom društvu Vaba d.d. banka Varaždin, odobrava prospekt o izdavanju 914.264 redovnih dionica na ime, privatnom ponudom, ukup­ne vrijednosti 91.426.400,00 kuna, pojedinačne nom

# HRVATSKA AGENCIJA ZA NADZOR FINANCIJSKIH USLUGA

2210

Sukladno
odredbama članka 15. stavak 1. točka 4. alineja 1. i članka 8. stavak 1. Zakona
o Hrvatskoj agenciji za nadzor financijskih usluga (»Narodne novine«, br. 140/05) te članka 22. stavak 4. Zakona o tržištu
vrijednosnih papira (»Narodne novine« br. 84/02,
138/06), na temelju zahtjeva društva Vaba d.d. banka Varaždin, Varaždin, Aleja
kralja Zvonimira 1, zastupanog po odvjetničkom društvu Korušić,
Hrg & Uskoković,
Varaždin, Anina 2, za odobrenje prospekta o izdavanju dionica privatnom
ponudom, Uprava Hrvatske agencije za nadzor financijskih usluga je na sjednici
održanoj 28. lipnja 2007. godine, donijela

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1.
Trgovačkom društvu Vaba d.d. banka Varaždin, Varaždin, Aleja kralja Zvonimira
1, odobrava se prospekt o izdavanju 914.264 redovnih dionica na ime, privatnom
ponudom, ukupne vrijednosti 91.426.400,00 kuna, pojedinačne nominalne
vrijednosti 100,00 kuna po dionici.

2.
Ovo Rješenje objavit će se u »Narodnim novinama«.

Obrazloženje

I.
Društvo Vaba d.d. banka Varaždin, Varaždin, Aleja kralja Zvonimira 1, zastupano
po odvjetničkom društvu Korušić, Hrg
& Uskoković, Varaždin, Anina 2 (u daljnjem
tekstu: Izdavatelj), podnijelo je Hrvatskoj agenciji za nadzor financijskih
usluga (u daljnjem tekstu: Agencija),
25. travnja 2007. godine, Zahtjev za odobrenje prospekta o izdavanju
redovnih dionica privatnom ponudom i dokumentaciju, sukladno Zakonu o tržištu
vrijednosnih papira (»Narodne novine« br. 84/02,
138/06, u daljnjem tekstu: Zakon) i Pravilniku o sadržaju zahtjeva i prilozima
za odobrenje prospekta i skraćenom prospektu (»Narodne novine« broj 118/03, u
daljnjem tekstu: Pravilnik), a  30.
svibnja i 21. lipnja 2007. godine dopunu predmetnog zahtjeva i dokumentacije.

II.
U provedenom postupku utvrđeno je da se temeljni kapital Izdavatelja povećava
sa iznosa od 62.226.400,00 kuna za ukupni iznos od 91.426.400,00 kuna na iznos
od 153.652.800,00 kuna, na temelju Odluka Glavne skupštine Izdavatelja od 14.
prosinca 2006. i 18. travnja 2007. godine.

Odlukom
Glavne skupštine Izdavatelja od 14. prosinca 2006. godine određeno je povećanje
temeljnog kapitala izdanjem 292.000 redovnih dionica, nominalne vrijednosti
100,00 kuna, ukupne nominalne vrijednosti 29.200.000,00 kuna, privatnom ponudom
u korist ulagatelja Balkan Financial
Sector Equity Fund CV, Rokin 55, 1012 KK Amsterdam.

Dalje,
Odlukom Glavne skupštine Izdavatelja od 18. travnja 2007. godine, određeno je
povećanje temeljnog kapitala izdanjem 622.264 redovnih dionica, nominalne
vrijednosti

100,00
kuna, ukupne nominalne vrijednosti 62.226.400,00 kuna, privatnom ponudom, u
korist dioničara Izdavatelja upisanih u Središnjoj depozitarnoj agenciji na dan
konačnosti rješenja Agencije o odobrenju Prospekta.

Sukladno
Odlukama Glavne skupštine Izdavatelja od 14. prosinca 2006. i 18. travnja 2007.
godine, temeljni kapital Izdavatelja povećat će se sa iznosa od 62.226.400,00
kuna za iznos od 91.426.400,00 kuna na iznos od 153.652.800,00 kuna.

Rok
za upis i uplatu 914.264 dionica, sukladno Odlukama Glavne skupštine
Izdavatelja od 14. prosinca 2006. i 18. travnja 2007. godine, iznosi 30 dana od
konačnosti rješenja Agencije o odobrenju prospekta.

Dionice
predmetnog izdanja, sukladno Odlukama Glavne skupštine Izdavatelja od 14.
prosinca 2006. i 18. travnja 2007. godine, neće se izdati ispod iznosa od
140,00 kuna po dionici.

Sveukupno
izdanje 914.264 dionica Izdavatelja, privatnom ponudom, smatrat će se uspješnim
ukoliko u navedenom roku za upis i uplatu dionica bude upisano i uplaćeno 100%
dionica koje se na temelju Odluke Glavne skupštine Izdavatelja od 14. prosinca
2006. godine namjeravaju izdati i 90% dionica koje se na temelju Odluke Glavne
skupštine Izdavatelja 18. travnja 2007. godine namjeravaju izdati.

Stoga,
u slučaju neuspješnog izdanja dionica, bilo na temelju Odluke Glavne skupštine
Izdavatelja od 14. prosinca 2006. ili Odluke od 18. travnja 2007. godine,
cjelokupno izdanje 914.264 dionica Izdavatelja, smatrat će se neuspješnim.

III.
Nadalje, utvrđeno je da je Izdavatelj uplatio naknadu i administrativnu
pristojbu sukladno odredbi članka 4. stavak 2. toč­ka
1. Pravilnika o vrsti i visini naknada i administrativnih pristojbi Hrvatske
agencije za nadzor financijskih usluga (»Narodne novine« br.
45/06, 11/07).

IV.
Ocjenjujući utvrđeno činjenično stanje, Agencija je utvrdila da su zahtjevu za
odobrenje prospekta o izdavanju redovnih dionica Izdavatelja privatnom ponudom,
priloženi svi prilozi propisani Zakonom i Pravilnikom te da podneseni prospekt
sadrži sve podatke u skladu s odredbom članka 21. i 26. stavak 2. Zakona.

Slijedom
navedenog, ispunjeni su uvjeti za odobrenje podnesenog prospekta te je,
sukladno odredbi članka 22. stavka 4. Zakona, riješeno kao u točki 1. izreke.

V.
Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo rješenje objavljuje se u »Narodnim novinama«.

UPUTA
O PRAVNOM LIJEKU

Protiv
ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa:
UP/I-451-04/07-11/8

Urbroj: 326-111/07-8

Zagreb,
28. lipnja 2007.

Predsjednik Uprave

**Ante Samodol, v. r.**

Rješenje, NN 71/2007-2210